Konečne sme sa teda dočkali. Tak, ako už bolo vopred avizované, tak sa aj stalo. Svetlo sveta včera oficiálne uzrel nový grafický čip spoločnosti Nvidia - GeForce 3. O tom, že ide o skutočnú novinku, nie len papierovú, vás hádam presvedčíme v nasledujúcich riadkoch.
- 57 miliónov tranzistorov
- rozmery procesoru 12x12 mm
- 0,15 mikrónová technológia výroby
- 800 miliárd operácii za sekundu
- 76 miliárd operácii pohyblivej desatinnej čiarke za sekundu
- až 36 pixelové tieňovanie za sekundu
Konečne sme sa teda dočkali. Tak, ako už bolo vopred avizované, tak sa aj stalo. Svetlo sveta včera oficiálne uzrel nový grafický čip spoločnosti Nvidia - GeForce 3. O tom, že ide o skutočnú novinku, nie len papierovú, vás hádam presvedčíme v nasledujúcich riadkoch.Snáď každý počítačový hráč musí plesať. Jeden z najvydarenejších a aj najvýkonnejších grafických procesorov - GeForce 2, má svojho pokoriteľa. O čo krajšie sa na tento fakt pozerá, pokiaľ vieme, že aj nový výkonnostný "štandard" pochádza z dielne Nvidie. Nebýva totiž pravidlom, že každý nový grafický procesor splní očakávania až do takej miery, do akej ich splnil nový GeForce 3. Treba uviesť, že pri porovnávaní výkonnostných rozdielov medzi GeForce 2 a GeForce 256 (najstarší člen rodiny), je rozdiel medzi GeForce 2 a GeForce 3 absolútne neporovnateľný. Aké novinky teda Nvidia ukryla do jadra tohto nového grafického čipu?Azda najvýznamnejším faktorom zohrávajúcim úlohu pri tak markantnom výkonnostnom rozdieli, je úplne nová architektúra čipu. Jej základom je nový programovateľný geometrický engine - oficiálne nazvaný Vertex procesor. Jeho súčasťou je aj programovateľný renderovací systém, podporovaný Pixel procesorom. Iste už tušíte, že výskyt slovíčka "programovateľný" nie je náhodný. Áno, je tomu skutočne tak. Nvidia ponúka všetkým programátorom zmeniť zaužívané reguly a postupy pri doterajšom vytváraní náročných grafických aplikácii. Odteraz už neplatí, že programátor sa prispôsobuje inštrukciám procesoru. Tentokrát tomu bude naopak. GeForce 3 a všetky jeho vymoženosti sú plne k dispozícii programátorom a ich následnému prispôsobeniu si ich využívania. Všetko teda záleží už len na type aplikácie aká sa tvorí.Príkladom môže byť potreba programátora vytvoriť špeciálny a hardvérovo náročný grafický efekt, ktorý nie je v rámci inštrukcii procesoru ešte zadefinovaný. Doterajší postup spočíval v prenesení všetkých potrebných výpočtov a inštrukcii na hlavný procesor (CPU) počítača. S novým flexibilným systémom programovania jadra GeForce 3, už tento proces odpadá. Všetky potenciálne nové efekty už môžu byť kalkulované za využitia výkonu GPU GeForce. Týmto sa samozrejme odľahčí práca CPU, ktorý sa tak môže zatiaľ venovať iným činnostiam. I keď nejde v tomto ohľade o až tak veľkú novinku, v prípade GeForce 3 by mal byť tento postup dotiahnutý takmer k dokonalosti.Nvidia má však v zálohe ešte niekoľko prekvapení. Tým ďalším by mohla byť prítomnosť novej vylepšenej technológie anti-aliasingu, ktorá pri nižšom(!) takte procesora, než tomu bolo pri GeForce 2, podáva oveľa väčší výkon. Pre priaznivcov pretaktovávania to je teda dobrá správa. Vyšší výkon procesoru, pri nižších megahertzoch = nižšie zahrievanie. Okrem toho je v novom GeForce vyriešený problém separátneho využívania vlastných častí systémovej pamäte. Každý RAM modul umiestnený na karte tak dokáže pristupovať do systému jednotlivo, aj pri stávajúcom paralelnom zapojení všetkých kontrolérov. Nový čip taktiež vylepšene kompresuje dáta zo z-bufferu čím zvyšuje celkovú priepustnosť. Prítomná je tiež technológia renderovania len tých pixelov, ktoré sa na scéne reálne zobrazia.Úzka previazanosť GeForce 3 s API systémom DirectX 8, vytvára pre tento čip ideálne štartovacie podmienky pre raketový vstup do oblasti 3D hier. Ostatne, práve o to predstaviteľom Nvidie samozrejme ide. Popredné herné spoločnosti už mali možnosť dávnejšie testovať prvé kusy tohto nového grafického čipu, čo im poskytlo dostatočné množstvo času na prípravu podpory GeForce 3 vo svojich nových tituloch. Všeobecné maximálne využívanie potenciálu, ktoré nový procesor skrýva je pozitívne očakávané. Ráta sa aj s masívnym presadzovaním čipu v segmente OEM.Nvidia sľubuje, že rok 2001 bude pre spoločnosť historický, z hľadiska počtu novo uvedených procesorov a technologického pokroku. Čoskoro sa očakáva vypustenie čipu GeForce 2MX (grafického procesoru pre novú hernú konzolu od Microsoftu - Xbox), ako aj Xbox Media Communications procesor a samozrejme sa nezabudne ani na low-end trh, pre ktorý má už v súčasnosti Nvidia pripravených niekoľko tromfov. Ďalšie procesory, postavené na architektúre dnešnej GeForce 3 sú očakávané ešte do konca tohto kalendárneho roka.Na záver pripájame niekoľko technických špecifikácii novinky od Nvidie: